Justin Timberlake
Justin Randall Timberlake  (b. 31 Çele 1981, Memphis; DAY) jew kaykero u muzisyeno de Amerikano ke serra 1981ıne de DAY de suka Memphisi de marda xo ra biyo. Key Justin Timberlake biyo leyr kowto proğrami têlevizyoni ra; zey  Star Search u The All-New Mickey Mouse Club. Serri 1990an de gruba muziki 'N Sync' de vokalist u solisto en genc biyo, ena grube de biyo namdar. Çı wext grube peyni di, Justin Timberlake be xo ra albumi newey vecnio. Serra 2002 de Justified vecio, serra 2006 de FutureSex/LoveSounds vecio. Albumi cıyo verên, Justified de tay deyri zaf biyi namdar, name inan "Cry Me a River" u "Rock Your Body"o. Albumi cıyo dıyıne FutureSex/LoveSounds Dewleti Jewbiyaey de lista Billboardi ra kowto numra jewıne ra. Albumi FutureSex/LoveSounds ra deyri "SexyBack", "My Love" u "What Goes Around, Comes Around" zi listey Amerika de biyi numra jew (1). Enê dı albumi cı dınya ser de hawt (7) milyon ra vêşi roşiyayi, na ri ra Justin Timberlake peyên des serri de muzisyenan miyan de, muzisyeni en zengınan miyan de ca gıroto. O serrani 2007 u 2012 miyan de muzisyeniya xo ra peyni dao, kaykeriye kerdo. Filmi zey Social Network, Bad Teacher, In Time u Ambazi ra aver de kay kerdo, rol gıroto.

Timberlake serra 2013ıne de albumi en peyêni The 20/20 Experience kerdo pêl. Albumi The 20/20 Experience serra cı de, Amerika albumo en zêde roşiyao. Timberlake eno albumi ra deyri "Suit & Tie", "Mirrors" u "Tunnel Vision"  klibi onto.

Justin Timberlake serra 2012 de İtalya de suka Fasanoi de hotelo ke name xo Borgo Egnaziao de be  Jessica Bieli ra veyve kerdo, zeweciyao.

Diskografiye 
→ Bıvênên: Diskografiya Justin Timberlakei 2002: Justified 2006: FutureSex/LoveSounds 2013: The 20/20 Experience''

Referansi 
<references>

Justin Timberlake
Amerikani
Kaykerê Amerikani
Muzisyenê popê Amerikani